**Откриване – Лятна Академия Младост 2016**

**Място: 144 СОУ, Младост / 96 СОУ, Люлин**

**Начало на официалната част: 10:30**

**Водещи: Тодор Добрев, Веселин Кънчев (Младост) / Милослав и Веси (Люлин)**

**Начало: 10:30**

1: Здравейте, супер ученици!

2: Здравейте, супер родители и супер партньори на Заедно в час.

1: Ние сме суперводещите, 1.

2: И 2.

1: Днес излизаме пред вас така овързани един за друг, защото една от суперсилите на Заедно в час е Ефективното сътрудничество.

2: А това означава да сме един екип и да се справяме с трудностите заедно, да сме едно цяло.

1: Ние, учителите на Заедно в час, сме сплотен и силен екип, който си помага и се подкрепя.

2: А това ни дава възможност по-ефективно да помагаме и да подкрепяме своите ученици!

\*обявяваме Мирослав Стойчев или Нели Колева, представител на Заедно в час

1: Благодарим за чудесното сътрудничество на тези, които правят лятната академия възможна, нашите партньори и спонсори.

2: Заедно в час съществува с финансовата подкрепа и по инициатива на Фондация „Америка за България“.

Нека приветстваме програмния ѝ директор „Образование и библиотеки“ Наталия Митева.

1: А освен с нашите съмишленици за целта ни, успеха на всяко дете, ни помага и това, че сме част от подкрепяща общност. Благодарни сме, че сме добре дошли на това чудесно място.

2: Моля, приветствайте на сцената **д-р Цвета Авджиева, кмет на район Младост/Людмила Божилова, началник на отдел „Образование, социални дейности, здравеопазване, култура и спорт“**

**\*гост\***

1: Благодаря Ви.

2: И говорейки за общност,

1: тя не се изчерпва само до район „Младост“. Ние се чувстваме добре дошли и в 144 СОУ, където ни беше дадена голяма свобода, за да осъществим нашата лятна академия.

2: Както и от образователните институции, които ни подкрепят и помагат по време на трудния ни, но ползотворен път към голямата ни цел. Ръкопляскайте за добре дошла на сцената на началника на РИО-София, г-жа Ваня Кастрева.

**\*гост\***

2: Освен с общността се нуждаем и от наистина ефективно сътрудничество в класната стая, с нашите звезди, учениците.

1: За да изградим такова

2: и за да могат учениците да се чувстват и да бъдат най-важните хора в класната стая,

1: ние много силно разчитаме на вас, родителите!

2: Родителите винаги съпътстват децата си в извървяването на техния път към сбъдването на мечтите им. Така и сега ще разчитаме на вас, родителите, да дадете тон на една дейност, която често ние, учителите от ЗвЧ, практикуваме помежду си.

1: \*показва знаци\* Ние ще ви зададем няколко въпроса, очакваме да видим ръцете ви и с жест да ни покажете дали сте съгласни с това, което ви питаме, не сте, или се колебаете.

2: Готови ли сте?

**\*игра с публиката\***

(

За първи път ли детето ви е на Лятна академия?

Запознахте ли се с някой от нашите учители вече?

Чувствате ли се ентусиазирани след първата родителска среща?

)

1: Преди малко ви казахме, че причината да сме вързани един за друг е ефективното сътрудничество. Но това не е единствената причина.

2: Мотото на нашата кохорта 2016 е „Разчупи черупката“.

\*плакат\*

1: „Ние търсим различни подходи в класната стая и работим вдъхновено за промяната, от която образованието ни се нуждае.“

2: Учителите на „Заедно в час“ тази година са повече от всяка година досега.

1: Учениците също. За първи път имаме толкова много чифтове очи, които ще следят за развиването на ключови грамотности, като четивната, и умения, които ще превърнат децата в успешни лидери!

2: Като казахме, че тази година Кохорта 2016 разчупва черупката, за първи път родителите имат избор къде да запишат децата си измежду две паралелни летни академии, едната тук, в 144-о СОУ в Младост, а другата в 96-о СОУ в Люлин. Нека ги поздравим!

1: Учителите на „Заедно в час“ са разделени поравно в двете училища, за да дадат възможност на още повече деца от цяла София и близките населени места да станат част от уникалното приключение, което е лятната ни академия.

2: Да поканим на сцената за няколко думи директора на Лятна академия „Младост“, Яна Досева!

**\*гост\***

(

* вие сте родители, които няма да позволят на децата ви да стоят безучастно и да се лутат;
* вие сте будни и вярващи в силата на позитивната промяна
* благодаря ви, че ни давате шанс
* благодаря на невероятните ни учители
* много хора смятат, че образованието е черна дупка, която поглъща младите звезди
* в Лятна академия 2016 ние ще ги накараме за заблестят

)

1: Благодарим за милите думи.

2: Започнахме тържеството днес, говорейки за суперсили.

1: И сме на път да го завършим, говорейки за учителите на Заедно в час.

2: Всеки един от учителите на „Заедно в час“ има своя суперсила. Така ли е, 1?

1: Да, но не само. Някои от тях имат суперспособности и суперумения.

2: Нека не забравяме и тези, които имат супернагласи и суперграмотности.

1: И сега ще поканим на сцената някои от тях, за да ни кажат каква точно суперсила имат.

2: Приветствайте на сцената една малка част от преподавателите в Лятна академия 2016!

**\*флаш моб\* (5-6 учители излизат един по един с класовете си, които са научили да правят някакъв специален жест/знак; водещите питат учителите коя е суперсилата им и те отговарят вдъхновяващо, след това публиката им ръкопляска и слизат от сцената)**

1: Учителите на Заедно в час ще са неотлъчно до децата ви през тези три седмици.

2: Те ще им помагат да създават света около себе си като откриватели, пътешественици, приключенци, журналисти, разказвачи на истории…

1: …еколози, екскурзоводи, предприемачи, кино режисьори, инженери, художници и още много осъществени детски мечти.

2: Те са хора с вълнуващ и богат опит, чието призвание е преподаването.

1: Нека заедно покажем, че призванието на всяко дете е да бъде успешно, талантливо и креативно, да бъде светлото бъдеще на нашето общество.

2: Благодарим ви, че прекарахте този един час с нас!

1: Сега е време да се отдадем на заслужена почивка, на игри и време, което децата и новите им учители да прекарат заедно.

2: Обявяваме Лятна академия за успех и забавления 2016 за официално открита!